**Актуална ситуация на машиностроенето в РФ**

На 19 март 2014 г. Денис Мантуров, Министър на промишлеността и търговията на РФ е докладвал на Президента за състоянието на руската икономика в края на 2013 година.

Като цяло, ситуацията в секторите е многообразна. Въпреки това, динамиката на производствените обеми в машиностроенето, дава основания за оптимизъм. Много от отраслите са показали добър ръст. Това са авиостроенето - плюс 15%; радиоелектронната промишленост - плюс 14%; автомобилостроенето - плюс 6%. Трябва да се отбележи, че в автомобилната индустрия, благодарение на своевременното въвеждане на програмата за преференциални заеми на колите, бе компенсирана негативната тенденция в сегмента на леките автомобили и леките търговски превозни средства от минус 17% през май до минус 1,5% в края на годината.

Добре се развиват и тези подсектори на машиностроенето, които са ориентирани към потребителското търсене. Увеличило се е производството на хладилници, перални машини и други домакински уреди.

Не е тайна, че военно-отбранителната промишленост е основно технологично ядро в машиностроенето. Ръстът в този отрасъл е 10,5%, което говори за успешното решаване на задачата за бързата модернизация, поставена от Президента на Руската федерация.

В същото време намаля производство на комбайни, багери, трактори за селското стопанство, товарни вагони, турбини и генератори. Това се дължи основно на отрицателното въздействие на общия икономически спад в търсенето на инвестиции.

Ако говорим за тенденции в развитието на машиностроенето, то е необходимо да се отбележат следните основни моменти. В момента секторът е изправен пред трудна задача - да заеме достойно конкурентоспособно място в областта на високите технологии, едновременно с иновационното възраждане на някои традиционни производства. Затова много машиностроителни предприятия са в активна техническа и технологична модернизация или в период на завършването и. Създават се нови производства.

В същото време, от една страна в предприятията възниква дефицит на свободни средства за тези цели. От друга страна - увеличаването на инвестициите в модернизацията се затруднява от високите лихвени проценти по кредитите. Частично проблема се решава чрез субсидиране на лихвените проценти, но това не е достатъчно.
Такава ситуация може значително да забави темповете на модернизация, общия икономически растеж и в частност машиностроенето. Ето защо, в момента се акцентира върху повишаването на привлекателността на производствените отрасли и преди всичко на машиностроенето, като обект за инвестиции.

Имайки предвид, че да се създаде високо ниво на държавна подкрепа във всички сектори е достатъчно трудно, то вниманието трябва да се съсредоточи върху високотехнологичните сегменти в машиностроенето.

Затова сега възниква необходимостта от нов механизъм, който ще позволи на машиностроителните предприятия да получават заеми по конкурентни цени. Такъв механизъм е фондът за развитие на промишлеността, който може да допълни прякото бюджетно финансиране и да способства за неговото възстановяване, а също и за привличане на допълнителни финансови ресурси.

Друг катализатор за ръст в инвестициите, може да бъдат дългосрочните данъчни облекчения на новите предприятия. Облекчения, като премахване на федералния данък печалба, а на субектите на Федерацията се дава възможност за намаляване на регионалната част от данъка върху печалбата до 5% и нулева данъчна ставка върху имота.
По-широк кръг законодателни преференции могат да бъдат предоставени в рамките на новия механизъм - специален инвестиционен договор. Това е споразумение между инвеститора, федералните и регионалните власти. Инвеститорът се задължава да изпълни социално-икономически ангажименти: да създаде ново предприятие, високотехнологични работни места и да създаде производство на иновативни продукти.

От своя страна, органите на властта гарантират на инвеститорите постоянни условия за бизнеса и осигуряват подкрепа под формата на преференциално предоставяне на държавна собственост, специфични за сектора преференции, както и данъчни ваканции и др.

В момента, всички тези механизми се въвеждат в законопроекта за промишлената политика, в който активно участие взима Съюза на машиностроителите на Русия.

**Индустриални паркове.**

През последните 7 години са създадени 49 пълноценни индустриални парка, други 40 са в етап на строителство. В същото време, минималната необходимост за следващите пет години е повече от 200 парка.

В скоро време, Правителството на Руската федерация ще разглежда подпрограма за индустриалните паркове, в която ще бъдат предвидени като мерки за подпомагане, субсидирането на лихвите по заеми за създаването на тези паркове. Развитието на мрежа от индустриални паркове трябва да създаде в местните предприятия около 250 000 високопроизводителни работни места. Допълнителнният прираст на производството в периода от 2014 до 2020 г. ще бъде почти 1,4 трилиона рубли, като за всяка рубла вложена от бюджета в индустриалните паркове, ще бъдат привлечени около 7 рубли частни инвестиции *(Всички цифри са по данни на Министерството на промишлеността).*

Индустриалните паркове са насочени предимно към създаване на високопроизводителни мощности. Модернизация на съществуващите предприятия, използващи принципа за най-добрите налични технологии, се прилага преди всичко в рамките на инженерните клъстери. В тях също се създават и нови производства.

В нашето машиностроене има няколко десетки кластъри. Висока концентрация на такива производства има в Централния регион, на Урал и в Поволжието, в северо - западната и южната част на Русия, в Сибир и Далечния изток.

Като пример, можем да дадем два кластъра. Това са - Националният център за авиостроене (НЦА) - кластър в гр. Жуковски, Московска област, където ще се формира изследвателския, научно-производствения и изпитателен център, а също и Уляновският научно-образователен и промишлен кластър.

В рамките на НЦА по същество, ще бъде изграден един нов град с население от 60 хил. души, който ще е до гр. Жуковски, където се планира да се създаде авиационен кластър. Тук ще бъдат разположени проектантските бюра на Обединената авиостроителна корпорация: „ Ил”, „МиГ" ОКБ „Сухой”. При реализацията на проекта трябва да бъдат създадени около 10 000 работни места. За тази цел в района се планира да се изгради социална, образователна и научно-иновативна инфраструктура. Концепцията на новите територии на НЦА включва три части: иновативен комплекс „Жуковски" (Федерален университет, технопарк, офиси); жилищен комплекс за служителите на НЦА; инвестиционни проекти на територия от 380 хектара. Общата площ на обектите ще бъде 3 милиона квадратни метра. Обемът на инвестициите се оценява на 4 млрд. долара. Финансирането ще се осигурява чрез публично-частни партньорства.

В състава на Уляновския авиационен кластър влизат 84 предприятия и организации. Те работят в областта на: разработване и производство на авиационна техника и авиокомпоненти; техническа поддръжка и ремонт на самолети; висше и средно професионално-техническо образование по авиационни специалности; научно-изследователски и проектантски разработки в областта на авиацията; експлоатация на летателни апарати и предоставянето на транспортни и логистични услуги; развитие на инфраструктурни системи.

Обема на потвърдените инвестиции в новосъздаваните предприятия за периода до 2016 г. ще бъде около 15 милиарда рубли. Ще се реализират проекти за пристанищна специална икономическа зона, създаване на предприятия „АэроКомпозит” и Уляновски наноцентър. В съответствие с инвестиционните програми на действащите предприятия кластъри, за периода от 2012г. до 2016г. се планират инвестиции общо около 21 млрд. рубли.

**Правителствени програми за развитието на руското машиностроене.**

На първо място, това е цялостна държавна програма "Развитие на промишлеността и повишаване на нейната конкурентоспособност". Като приоритети в държавната програма се акцентира на 17 отделни подпрограми по отрасли. Сред най-перспективните отрасли са конструкционни и функционални материали от ново поколение, както и индустрията за редки и редкоземни материали.

Развитието на отраслите, ориентирани към потребителския пазар (главно автомобилния), е насочено към подобряване на конкурентоспособността на промишлените предприятия, разширяване на асортимента и увеличаване на количеството произведена продукция. Това изисква по-значителен ръст на инвестициите за разширяване на производствения капацитет, както и за подобряване на системата за регулиране на пазара. Предвидено е производство на леки автомобили от 3 милиона броя годишно, а товарни - 280 000 броя годишно.

В подпрограми за развитие на отраслите, които са в основата на промишления сектор, е предвидено подновяване на основните активи и увеличаване на производствения капацитет, намаляване на потреблението на енергия, увеличаване на производителността на труда чрез използване на съвременни технологии и модерно оборудване. Сред тях са: тежкото, енергийното и транспортното машиностроене, металообработващата промишленост и металургията, химическият комплекс.

**Производство на стругове.**

Възможностите за развитие на двустранното сътрудничество, са свързани предимно с реализиращата се в момента в Русия политика за възраждане на отечественото производство на стругове. Голямата, отложена във времето потребност, натрупана от руските промишлени предприятия, е важен фактор в нестабилните глобални икономически условия.
Процес на техническа модернизация протича най-вече в големите държавни компании. Междувременно, Русия в рамките на СТО, не е приела задължения по отношение на допускането на чуждестранни компании в държавни поръчки, които се отнасят до модернизацията на руската промишленост.

Всичко това дава възможност за чуждестранните компании, при условие, че производството им е локализирано в Русия, предаването на технологии и обучението на руски персонал, сигурни и гарантирани дългосрочни продажби на техните продукти, които ще се произвеждат от съвместни предприятия.

В същото време, руската политика на заместване на вноса ще бъде гъвкава, и когато вносът на модерна техника бъде от жизненоважно значение за бързата модернизация на руските предприятия, а номенклатурата на такъв внос няма да бъде масова, ще се определят стимулиращи митнически данъци.

Потенциала на пазара за производство на стругове се оценява на милиарди долари. По-специално, Федералната целева програма за модернизация на отбранителната промишленост, отделя за тази цел повече от 100 милиарда долара до 2020 г. Съществува също специализирана програма "Развитие на производството на стугове и инструментална промишленост", насочена към възстановяване на този фондообразуващ отрасъл. Програмите за модернизация на всеки отрасъл, също така предвиждат модернизация на машинното си оборудване. Като се има предвид значителния размер на средствата, които руската държава планира да инвестира в техническата модернизация на отбранителната промишленост и други промишлености, най-големите производители на стругове, започнаха да мислят за локализирането на своите производства на руска територия, за да не загубят бързо развиващия се руски пазар. В руските нормативни документи има ограничения за закупуване на вносни стругове за сметка на федералния бюджет на руските стратегически машиностроителни предприятия, ако подобни машини се произвеждат в Русия.

Въпреки това, съвместни предприятия локализирани на територията на Русия получават достъп до държавни поръчки и гарантирани продажби на продукцията си в рамките на държавните поръчки. За нас е важно, при нас да дойдат немски компании. Освен това, ние знаем, че немския бизнес сега се опитва да получи разрешение от тяхното правителство за продажба в Русия на стругове от пето поколение и за обучение на руски персонал. Не отдавна, в рамките на Държавната корпорация „РОСТЕХ” бе формиран холдинг „СТАНКОПРОМ”. Сътрудничеството с този холдинг дава възможност на чуждестранните инвеститори да си обеспечат, в рамките на локализация на производството, масово производство на модерни стругове в замяна за гарантирани продажби на своята продукция чрез държавни поръчки.

И разбира се, специално внимание от страна на държавата се отделя на такива високотехнологични отрасли, като авиация, корабостроене и космос, за които също се реализират съответни държавни програми.

**Преработка на отпадъци (рециклиране).**

Темата за преработката на отпадъците, особено твърдите, е много важна за Русия. Наскоро бе приет закон за данък за утилизация на автомобилите. В близко бъдеще ще се приеме закон за данък за утилизация на всички видове продукти.
Очаква се сумата, която ще бъде акумулирана в резултат на приемането на тези закони да бъде 32-34 милиарда долара годишно. Оператор за изпълнение на програма за ТБО (твърди битови отпадъци) ще бъде Държавната корпорация „РОСТЕХ”, която ще търси партньори за изграждане на заводи, включително и сред чуждестранни компании.
За 4 години трябва да бъдат построени 650 завода за преработка на твърди битови отпадъци в размер на 100 милиарда щатски долара.

В Русия е разработена технологична платформа „Технологии за екологично развитие”, начело с академик Н.С.Касимов. В рамките на тази платформа, съществува инвестиционен комитет, който определя инвестиционния профил на даден обект, а също и научно-технически съвет, отговарящ за избора на технологични проекти.